Daníel Þór Guðmundsson verðlaunahafi ásamt þeim Vigdísi Finnbogadóttur , fyrrverandi forseta Íslands , Jóni Atla Benediktssyni , rektor Háskóla Íslands , og Sigurði Magnúsi Garðarssyni , forseta Verkfræði - og náttúruvísindasviðs Háskóla Íslands . MYND / Kristinn Ingvarsson Daníel Þór Guðmundsson , BS-nemi á þriðja ári í hugbúnaðarverkfræði við Iðnaðarverkfræði - , vélaverkfræði - og tölvunarfræðideild Háskóla Íslands , hefur hlotið styrk úr Minningarsjóði Þorvalds Finnbogasonar stúdents . Frú Vigdís Finnbogadóttir , systir Þorvalds , afhenti styrkinn við hátíðlega athöfn á Litla torgi . Sjóðurinn styrkir árlega efnilega nema í verkfræði við Háskóla Íslands til framhaldsnáms í greininni . Sá nemandi , sem er með hæstu meðaleinkunn eftir annað ár í grunnnámi , hlýtur styrkinn hverju sinni . Daníel Þór lauk stúdentsprófi frá Verslunarskóla Íslands árið 2017 og hóf nám við Háskóla Íslands sama ár . Hann er ekki aðeins afburðanámsmaður heldur einnig afreksmaður í íþróttum og var leikmaður Fram í handbolta í mörg ár þar til hann lagði skóna á hilluna í fyrra . Minningarsjóður Þorvalds Finnbogasonar stúdents var stofnaður af foreldrum hans , Sigríði Eiríksdóttur og Finnboga Rúti Þorvaldssyni , fyrrverandi forseta verkfræðideildar Háskóla Íslands . Árlega er veitt viðurkenning úr sjóðnum til afburðanemanda í verkfræði við Háskóla Íslands en sjóðurinn var stofnaður á 21 árs afmæli Þorvalds , þann 21. desember 1952 . Síða uppfærð / breytt 23 . December 2019 . Númer síðu : 16662